ઉતર ગુજરાતમાં ખેડુતોએ બોરવેલના પાણી સાથે ખરીફ સિઝનની વાવણીના શ્રી ગણેશ કર્યા છે. જો કે ખરીફ સિઝનનું વાવેતર વરસાદ આધારીત હોય છે. પરંતું ખેડુતોએ સારા વરસાદની આશા સાથે ખેતરોમાં ખરીફ સિઝનના મુખ્ય એવા પાક કપાસનું વાવેતર કરી શ્રી ગણેશ કર્યા છે તેમજ અન્ય પાકોનું પણ વાવણી કરવામાં આવી છે.ઉતર ગુજરાતમાં જુનના પ્રથમ સપ્તાહમાં ૬૮૨૯ હેકટર પ્રારંભીક વાવણી થવા પામી છે. ઉતર ગુજરાતના મહેસાણા, પાટણ, બનાસકાંઠા, સાબરકાંઠા અને અરવલ્લી જિલ્લામાં ખેડુતો દ્વારા ખેતરોમાં બોરવેલ પાણી સાથે ખરીફ સિઝન એટલે કે ચોમાસુ વાવણી આરંભ કરી દીધુ છે. ખરીફ સિઝનમાં મુખ્યત્વે ખેડુતો કપાસનું વાવેતર કરતા હોય છે.